Tarja Koskelo

Tarja Vappu Helena Koskelo (s. 23. huhtikuuta 1961 Tyrvää) on suomalainen yleisurheilija. Hän edusti Vammalan seudun Voimaa.

Pituushypyssä Koskelo oli ulkoratojen Suomen mestari vuonna 1981 ja kolmas vuonna 1980. Sadalla metrillä hän oli pronssilla vuonna 1981. Sisäratojen Suomen-mestaruuskilpailuissa Koskelo voitti pituushypyn vuosina 1981 ja 1982. 60 metrin juoksussa hän sai hopeaa vuonna 1982 ja pronssia vuonna 1977.

Aikuisten maaotteluissa Koskelo edusti Suomea vuosien 1977–1982 välisenä aikana.

Lähteet

Luokka:Suomalaiset pituushyppääjät
Luokka:Suomalaiset pikajuoksijat
Luokka:Vuonna 1961 syntyneet
Luokka:Elävät henkilöt